stanford-oval/wikipedia huggingface dataset:
เลเวลอัปโปรเจกต์!

| เลเวลอัปโปรเจกต์! |
| --- | --- |
ประเภท: เรียลลิตีโชว์
แสดงนำ: เรดเวลเวต
ดนตรีแก่นเรื่องเปิด: "Mojito" (ซีซั่นที่ 1) "Look" (ซีซั่นที่ 2) "Hit That Drum" (ซีซั่นที่ 3) "Jelly" & "Naughty" (ซีซั่นที่ 4) "Feel My Rhythm" (ซีซั่นที่ 5)
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนฤดูกาล: 5
จำนวนตอน: 151 (ณ วันที่ 28 ตุลาคม 2022)
การผลิต
สถานที่ถ่ายทำ: เกาหลีใต้
กล้อง: หลายมุมกล้อง
บริษัทผู้ผลิต: SM Culture & Contents
ออกอากาศ
เครือข่าย: Oksusu เคบีเอส จอย ทรูไอดี XtvN เจทีบีซี4 Wavve
เลเวลอัปโปรเจกต์! (เกาหลี: 레벨 업 프로젝트!) เป็นรายการวาไรตีของเกิร์ลกรุปเกาหลีใต้เรดเวลเวต ปัจจุบันมี 5 ซีซัน
เรื่องย่อ

โดยสมาชิกจะได้ท่องเที่ยวไปเยี่ยมชมสถานที่ต่าง ๆ ของโลกระหว่างโปรโมต ซีซั่นแรกจัดขึ้นที่ พัทยาประเทศไทย ซีซั่นที่ 2 ใน ยอซู และซีซั่นที่ 3 ใน สโลวีเนีย ซีซั่นที่ 4 ใช้ชื่อว่า Level Up Thrilling Project จัดขึ้นที่ โซล ต่อมาซีซั่นที่ 5 จัดที่ เชจู
แสดงนำ

ซีซั่นที่1 ไอรีน, ซึลกี, เวนดี และ เยรี
ซีซั่นที่ 2: ไอรีน, ซึลกี, เวนดี, จอย และ เยรี
ซีซั่นที่ 3: ไอรีน, ซึลกี, เวนดี, จอย และ เยรี
ซีซั่นที่ 4: ไอรีน และ ซึลกี, โดยมีจอยเป็นแขกรับเชิญพิเศษ
ซีซั่นที่ 5: ไอรีน, ซึลกี, เวนดี, จอย และ เยรี
ภาพรวมของรายการ

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย |
| --- | --- | --- | --- | --- | --- |
|  | 1 | 23 | 23 | 27 กรกฎาคม ค.ศ. 2017 (2017-07-27) | 10 กันยายน ค.ศ. 2017 (2017-09-10) |
|  | 2 | 60 | 60 | 8 มกราคม ค.ศ. 2018 (2018-01-08) | 17 มีนาคม ค.ศ. 2018 (2018-03-17) |
|  | 3 | 40 | 40 | 13 สิงหาคม ค.ศ. 2018 (2018-08-13) | 5 ตุลาคม ค.ศ. 2018 (2018-10-05) |
|  | 4 | 16 | 16 | 8 กรกฎาคม ค.ศ. 2020 (2020-07-08) | 8 กันยายน ค.ศ. 2020 (2020-09-08) |
|  | 5 | 12 | 12 | 23 กันยายน ค.ศ. 2022 (2022-09-23) | 28 ตุลาคม ค.ศ. 2022 (2022-10-28) |
การออกอากาศ > เกาหลีใต้

Oksusu (ซีซั่น 1-3)
เคบีเอส จอย (ซีซั่น 1)
XtvN (ซีซั่น 2)
เจทีบีซี4 (ซีซั่น 3)
Wavve (ซีซั่น 4-5)
SM C&C Youtube (ซีซั่น 4)
การออกอากาศ > ประเทศไทย

ทรูไอดี
เหรียญการทัพ

เหรียญปราบฮ่อของไทย อยู่ในประเภทเหรียญการทัพ
เหรียญการทัพ (อังกฤษ: Campaign Medal) เป็นเครื่องอิสริยาภรณ์ทางทหารซึ่งมอบให้กับสมาชิกของกองทัพที่ปฏิบัติหน้าที่ในการปฏิบัติการทางทหารหรือปฏิบัติหน้าที่ในยุทธบริเวณทางภูมิศาสตร์ เหรียญกาทัพมีความคล้ายคลึงกับเหรียญประจำการ แต่มีสถานะที่สูงกว่า เนื่องจากรางวัลมักจะเกี่ยวข้องกับการถูกส่งไปประจำการในภูมิภาคต่างประเทศหรือประจำการในเขตสู้รบ
ประวัติ

เหรียญการทัพได้รับการประดิษฐ์ขึ้นครั้งแรกเพื่อเชิดชูการประจำการทางทหารในสงคราม ตรงกันข้ามกับเครื่องอิสริยาภรณ์อันทรงเกียรติซึ่งออกให้เพียงเล็กน้อยสำหรับการกระทำที่กล้าหาญ เหรียญการทัพนี้นี้ออกครั้งแรกโดยกองทัพสหราชอาณาจักร โดยได้รับเหรียญรางวัลจากเหตุการณ์กองเรืออาร์มาดา เหรียญวอเตอร์ลูในปี พ.ศ. 2358 ซึ่งเป็นเหรียญแรกที่มอบให้กับผู้ชายทุกคนที่เข้าร่วม และเหรียญประจำการทหารในปี พ.ศ. 2390 เป็นเหรียญการทัพ "สมัยใหม่" เหรียญแรก
เหรียญการทัพแบ่งตามประเทศ

เหรียญบำเหน็จกล้าหาญของไทย หมายถึงเหรียญการทัพจำนวนหนึ่ง
เหรียญเนโท หมายถึงเหรียญการทัพจำนวนหนึ่ง
เหรียญสหประชาชาติ หมายถึงเหรียญการทัพจำนวนหนึ่ง
เห่เรื่องพระอภัยมณี

| เห่เรื่องพระอภัยมณี |
| --- | --- |
กวี: พระสุนทรโวหาร (ภู่)
ประเภท: บทเห่กล่อมพระบรรทม
คำประพันธ์: กลอน
ยุค: ต้นรัตนโกสินทร์
 ส่วนหนึ่งของสารานุกรมวรรณศิลป์
เห่เรื่องพระอภัยมณี เป็นบทเห่กล่อมพระบรรทมที่ประพันธ์โดย สุนทรภู่ มีทั้งสิ้น ๘ ช่วง   แต่ละช่วงนำมาจากเรื่องราวบางตอนของเรื่องพระอภัยมณี ได้แก่
ช่วงที่ ๑ ตอนศรีสุวรรณรำพันรักและชมโฉมนางเกษรา
ช่วงที่ ๒ ตอนนางสุวรรณมาลีบวช โดยมีสินสมุทรและอรุณรัศมีบวชตามมาอยู่ด้วย
ช่วงที่ ๓ แยกบทเห่กล่าวถึงตัวนางสุวรรณมาลี
ช่วงที่ ๔ แยกบทเห่กล่าวถึงตัวสินสมุทรและอรุณรัศมี
ช่วงที่ ๕ ตอนนางละเวงเดินไพร ควบม้าหนีพระอภัย
ช่วงที่ ๖ ตอนพระอภัยติดท้ายรถนางละเวงและพยายามตามเกี้ยว
ช่วงที่ ๗ แยกบทเห่กล่าวถึงพระอภัยมณี พยายามเข้าพบนางละเวง
ช่วงที่ ๘ นางละเวงใจอ่อน และบทเห่นางสุลาลีวัน ยั่วเย้าและเอาใจช่วยพระอภัย
ช่วงที่ ๑

| --- | --- |
เห่เอยเห่ละห้อย: พราหมณ์น้อยศรีสุวรรณ
แรมสำนักตำหนักจันทน์: พระสุริยันสนธยา
ให้อาดูรพูนเทวศ: ถึงแก้วเกษรา
ได้เห็นพักตร์ลักขณา: ยังติดตาทุกนาฑี
ชมแท่นทองที่รองทรง: ของอนงค์องค์บุตรี
หอมหวนยวนยี: อยู่ในที่ไสยา
เผยพระแกลแลกระจ่าง: เห็นเดือนสว่างในเวหา
ทรงกลดรจนา: เหมือนนวลหน้าพระน้องนวล
อนาถหนาวเศร้าสร้อย: ให้ละห้อยโหยหวน
นึกเห็นเมื่อเล่นสวน: เลิศล้วนลักขณา
เนตรขนงวงวิลาศ: พิศเพียงบาดนัยนา
พระกรรณแก้วแววตา: ดังกลีบผกาโกมล
สองกรก็อ่อนชด: ดังงอนรถพระสุริยน
ปรางประพระสุคนธ์: พิศเพียงผลลูกจันทน์
ทรวดทรงพระองค์อ่อน: ดังอัปสรสาวสวรรค์
โกมุทบุษบัน: ไม่เทียมถันประทุมา
โอฐสะอาดดังชาดจิ้ม: เมื่อยามยิ้มดังเลขา
เมื่อเนตรน้องมาต้องตา: ดังสายฟ้ามาฟาดทรวง
แสนรักสลักอก: ยิ่งกว่ายกภูเขาหลวง
จะใคร่อุ้มพุ่มพวง: มาแนบทรวงไสยา
ผิวเหลืองระเรืองรอง: เหมือนเนื้อทองธรรมดา
แม้นสมรักจะลักพา: ลงเภตรากางใบ
ดูเนื้อน่วมอยู่นุ่มนิ่ม: จะชมชิมให้อิ่มใจ
แม้นลมดีจะคลี่ใบ: แล่นไปในนที
จะปลอบประโลมโฉมฉาย: ขึ้นนั่งบนท้ายบาหลี
แย้มสรวลยวนยี: จะชวนชี้ให้ชมปลา
มีต่างต่างกลางทะเล: ทั้งจระเข้เหรา
ฝูงกระโห้ทั้งโลมา: เคลื่อนคลาอยู่ตามกัน
กุ้งกั้งแลมังกร: สลับสลอนหลายพรรณ
นาคราชผาดผัน: ปลาอำพันตะเพียนทอง
วาฬใหญ่ขึ้นไล่คู่: ผุดฟู่พ่นฟอง
เงือกงูดูคะนอง: ลอยล่องชโลธร
กริวกราวก็เต้าตาม: ฉนากฉลามสลับสลอน
คลาเคล้าสำเภาจร: ในสาครรายเรียง
เกาะใหญ่ไม้ชะอุ่ม: เป็นพุ่มพุ่มเคียงเคียง
เหมือนจอกน้อยลอยเรียง: พิศเพียงจะเพลินใจ
นิ่งนึกจนดึกดื่น: ถอนสะอื้นอาลัย
เคลิ้มระงับหลับไป: อยู่ในห้องไสยา เอยฯ

| ด ค กกวีนิพนธ์ของสุนทรภู่ |
| --- | --- |
นิราศ:  นิราศเมืองแกลง  นิราศพระบาท  นิราศอิเหนา  นิราศภูเขาทอง  นิราศวัดเจ้าฟ้า  นิราศสุพรรณ  นิราศเมืองเพชร  นิราศพระประธม  รำพันพิลาป 
นิทาน:  โคบุตร  ลักษณวงศ์  พระอภัยมณี  สิงหไตรภพ  พระไชยสุริยา 
สุภาษิต:  สวัสดิรักษา  เพลงยาวถวายโอวาท  สุภาษิตสอนหญิง 
บทเสภา:  ขุนช้างขุนแผน (ตอน กำเนิดพลายงาม)  เสภาพระราชพงศาวดาร 
บทละคร:  อภัยนุราช 
บทเห่กล่อมพระบรรทม:  เห่เรื่องพระอภัยมณี  เห่เรื่องโคบุตร  เห่เรื่องจับระบำ  เห่เรื่องกากี
เหรียญงานพระราชสงครามทวีปยุโรป

| เหรียญงานพระราชสงครามทวีปยุโรป |
| --- | --- |

มอบโดย พระมหากษัตริย์ไทย
ประเภท: เหรียญราชอิสริยาภรณ์ประเภทบำเหน็จความกล้าหาญ
วันสถาปนา: พ.ศ. 2461
ประเทศ:  ราชอาณาจักรไทย
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: ทหารและอาสาสมัครผู้ไปพระราชสงครามในทวีปยุโรป
สถานะ: พ้นสมัยพระราชทาน
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ล้มเลิก: พ.ศ. 2497
สถิติการมอบ
รายแรก: พระวรวงศ์เธอ พระองค์เจ้าจรูญศักดิ์กฤดากร  21 กันยายน พ.ศ. 2462
รายล่าสุด: 21 กันยายน พ.ศ. 2462
ทั้งหมด: 920 ราย
ลำดับเกียรติ
สูงกว่า: เหรียญปราบฮ่อ
รองมา: เหรียญพิทักษ์รัฐธรรมนูญ
เหรียญงานพระราชสงครามทวีปยุโรป เป็นเหรียญราชอิสริยาภรณ์อันเป็นบำเหน็จในความกล้าหาญ สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว เมื่อปี พ.ศ. 2461 สำหรับพระราชทานแก่ ทหาร และ อาสาสมัครผู้ไปพระราชสงครามในทวีปยุโรป คือสงครามโลกครั้งที่ 1 ปัจจุบันพ้นสมัยการพระราชทานแล้ว
ประวัติ

เหรียญงานพระราชสงครามทวีปยุโรป สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว เมื่อปี พ.ศ. 2461  สำหรับพระราชทานแก่ ทหารและอาสาสมัครผู้ไปพระราชสงครามในทวีปยุโรป คือสงครามโลกครั้งที่ 1
ลักษณะของเหรียญ

เป็นเหรียญเงินทรงกลม  ด้านหน้าเป็นพระบรมรูปพระบาทสมเด็จพระมงกุฎเกล้าเจ้าอยู่หัว พระพักตร์เสี้ยว มีอักษรที่ริมขอบว่า รามาธิปติสฺยามินฺโท วชิราวุธวิสฺสุโต  ด้านหลังมีรูปพระมหาวชิราวุธมีรัศมี พานรองสองชั้น มีฉัตรสองข้าง และมีอักษรที่ริมขอบว่า  งานพระราชทานสงครามในทวีปยุโรป  พระพุทธศักราช 2461 ห้อยกับแพรแถบสีเลือดหมู มีริ้วสีดำสองข้าง กว้าง 3.5 เซนติเมตร
เหรียญนี้มีชั้นเดียว ไม่มีประกาศนียบัตร ใช้ประดับที่อกเสื้อเบื้องซ้าย
เดเอ็ฟเบ-โพคาล 2016 รอบชิงชนะเลิศ

การแข่งขัน เดเอ็ฟเบ-โพคาล 2016 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2015–16, ฤดูกาลที่ 73 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 21 พฤษภาคม ค.ศ. 2016 ที่สนาม โอลึมเพียชตาดิโยน ใน เบอร์ลิน.
โบรุสซีอาดอร์ทมุนท์, ผู้แพ้ในนัดชิงชนะเลิศสองครั้งที่ผ่านมา, เผชิญหน้ากับ บาเยิร์นมิวนิก, สถิติแชมป์เก่า, ผู้ชนะ 4–3 ด้วย การดวลลูกโทษ, ในขณะที่การแข่งขันได้จบลงที่ผล 0–0 หลัง ต่อเวลาพิเศษ, มอบให้ บาเยิร์น เป็นสมัยที่ 18 ของพวกเขา.
ขณะที่ บาเยิร์น ทำสำเร็จกับสองรายการภายในประเทศ, พวกเขาได้ลงเล่นออกไปเยือนทีมรองแชมป์ บุนเดิสลีกา ฤดูกาล 2015–16 ดอร์ทมุนท์ ใน เดเอฟเอล-ซูเปอร์คัพ ฤดูกาล 2016. เพราะบาเยิร์นได้สิทธิ์สำหรับแชมเปียนส์ ลีก, ทีมอันดับที่หกในบุนเดิสลีกา, ไมนทซ์ 05, ได้รับสิทธิ์รอบคัดเลือกอัตโนมัติสำหรับรอบแบ่งกลุ่มของฤดูกาลหน้าของ ยูฟ่ายูโรปาลีก, และเป้าหมายของลีกในรอบคัดเลือกรอบที่สามจะได้ไปถึงทีมในอันดับที่เจ็ด, แฮร์ทา เบอร์ลิน.
ภูมิหลัง

ครั้งนี้เป็นครั้งที่ยี่สิบเอ็ดของบาเยิร์นในนัดชิงชนะเลิศ, กับสถิติชนะสิบเจ็ดครั้ง, มากที่สุดกว่าสโมสรอื่นใด, และแพ้แค่สามครั้งก่อนหน้านี้. ชัยชนะในนัดชิงชนะเลิศหนล่าสุดของบาเยิร์นเกิดขึ้นในปี ค.ศ. 2014. ครั้งนี้เป็นการเข้าชิงโดยรวมเป็นครั้งที่ 8 ของดอร์ทมุนท์และนัดชิงชนะเลิศครั้งที่สามติดต่อกัน, กับสถิติชนะสามครั้งและแพ้สี่ครั้งก่อนหน้านี้. นัดชิงชนะเลิศหนล่าสุดของดอร์ทมุนท์เกิดขึ้นในปี ค.ศ. 2012. นี่เป็นนัดที่เก้าระหว่างบาเยิร์นและดอร์ทมุนท์ในเดเอ็ฟเบ-โพคาล, และนัดชิงชนะเลิศครั้งที่สี่ระหว่างพวกเขา, ทั้งหมดภายในช่วงแปดปีล่าสุด, เป็นการพบกันก่อนหน้านี้ในปี 2008, 2012, และ 2014, ทำให้มันเป็นนัดชิงชนะเลิศที่พบกันมากที่สุด. เหล่านี้, บาเยิร์นชนะเลิศสองครั้ง (ในปี 2008, ชัยชนะด้วยสกอร์ 2–1 หลังต่อเวลาพิเศษ, และปี 2014, ชัยชนะด้วยสกอร์ 2–0 หลังต่อเวลาพิเศษ), ในขณะที่ดอร์ทมุนท์ได้ชัยชนะเพียงแค่ครั้งเดียว (ในปี 2012, ชัยชนะด้วยสกอร์ 5–2).
บาเยิร์นและดอร์ทมุนท์ ยังได้มาพบกันแบบอื่นๆในรอบรองชนะเลิศของ ฤดูกาลที่ผ่านมา ของเดเอ็ฟเบ-โพคาล. แมตช์จบลงที่ 1–1 หลังต่อเวลาพิเศษ, และ ดอร์ทมุนท์ ชนะ 2–0 ในการดวลลูกโทษ. แมตช์อื่นๆระหว่างทั้งสองทีมเกิดขึ้นในปี 1966, ที่บาเยิร์น ชนะ 2–0 ในรอบคัดเลือก, 1981, ที่บาเยิร์น ชนะ 4–0 ในรอบสาม, 1992, ที่ดอร์ทมุนท์ ชนะ 5–4 ในการดวลลูกโทษในรอบสองหลังจบเกม 2–2 หลังช่วงต่อเวลาพิเศษ, และ 2013, ที่บาเยิร์น ชนะ 1–0 ในรอบ 8 ทีมสุดท้าย. นี่ทำให้สถิติรวมทั้งหมดชนะห้าครั้งสำหรับบาเยิร์น, และชนะหนึ่งครั้งและชนะการดวลลูกโทษสองครั้งสำหรับดอร์ทมุนท์.
นี่เป็นเกมนัดชิงชนะเลิศของ แป็ป กวาร์ดิออลา โค้ชบาเยิร์น, หลังจากสามปีที่อยู่ในความดูแลของทีม. สำหรับผู้จัดการทีมดอร์ทมุนท์ โทมัส ทุคเคิล, มันเป็นฤดูกาลแรกของเขาในการรับหน้าที่เป็นผู้ฝึกสอน กวาร์ดิออลาได้กล่าวสรรเสริญทูเคิลสำหรับฤดูกาลที่น่าประทับใจ, หลังจบอันดับที่สองในบุนเดิสลีกาและทำทีมของพวกเขาได้เข้ามาถึงนัดชิงชนะเลิศฟุตบอลถ้วย
เมื่อวันที่ 10 พฤษภาคม ค.ศ. 2016, ได้มีการประกาศว่ากองหลังดอร์ทมุนท์ มัทส์ ฮุมเมิลส์ จะออกจากสโมสรหลังจบฤดูกาล. นัดชิงชนะเลิศบอลถ้วยจะเป็นนัดสุดท้ายของเขาสำหรับดอร์ทมุนท์, ในการพบกับสโมสรอนาคตของเขา บาเยิร์น, ผู้ที่เขาจรดปากกาเซ็นสัญญาห้าปี เริ่มตั้งแต่วันที่ 1 กรกฎาคม ค.ศ. 2016. ฮุมเมิลส์เองก็เป็นผลผลิตเยาวชนของบาเยิร์น, แต่พวกเขาได้ทำการลงสนามในทีมชุดใหญ่ครั้งเดียวก่อนที่จะย้ายไปดอร์ทมุนท์ในปี 2008, ครั้งแรกในการยืมตัวไปใช้งาน. การย้ายทีมไปสู่บาเยิร์นเป็นผลกระทบในแง่ลบโดยแฟนบอลดอร์ทมุนท์จำนวนมาก, ในขณะที่เขาเป็นผู้เล่นดอร์ทมุนท์คนที่สามที่ย้ายไปบาเยิร์นตั้งแต่ปี 2013.
เส้นทางสู่รอบชิงชนะเลิศ

หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
| บาเยิร์นมิวนิก | บาเยิร์นมิวนิก | รอบ | โบรุสซีอาดอร์ทมุนท์ | โบรุสซีอาดอร์ทมุนท์ |
| --- | --- | --- | --- | --- |
| คู่แข่งขัน | ผล | เดเอ็ฟเบ-โพคาล ฤดูกาล 2015–16 | คู่แข่งขัน | ผล |
| เอฟเซ เนิททิงเงิน (A) | 3–1 | รอบ 1 | เคมนิทเซอร์ เอฟเซ (A) | 2–0 |
| เฟาเอฟเอล ว็อลฟส์บูร์ก (A) | 3–1 | รอบ 2 | เอสเซ พาเดอร์บอร์น (H) | 7–1 |
| ดาร์มชตัดท์ 98 (H) | 1–0 | รอบ 16 ทีมสุดท้าย | เอฟเซ เอาก์สบูร์ก (A) | 2–0 |
| เฟาเอฟเอล โบคุม (A) | 3–0 | รอบ 8 ทีมสุดท้าย | วีเอฟเบ ชตุทท์การ์ท (A) | 3–1 |
| แวร์เดอร์ เบรเมิน (H) | 2–0 | รอบรองชนะเลิศ | แฮร์ทา เบอร์ลิน (A) | 3–0 |
นัด > รายละเอียด

21 พฤษภาคม ค.ศ. 2016
20:00 CEST
01:00 (เวลาไทย)
| บาเยิร์นมิวนิก | 0–0 (ต่อเวลาพิเศษ) | โบรุสซีอาดอร์ทมุนท์ |
| --- | --- | --- |
|  | รายงาน |  |
ลูกโทษ
| บีดัล  แลวันดอฟสกี  คิมมิช  มึลเลอร์  โดกลัส กอสตา  | 4–3 |  คางาวะ  เบนเดอร์  ปาปัสตาโทปูโลส  โอบาเมอย็องก์  รอยส์ |
ผู้ชม: 74,322 คน
ผู้ตัดสิน: มาร์โก ฟริตซ์ (คอร์บ)
| --- | --- |
             บาเยิร์นมิวนิก :              โบรุสซีอาดอร์ทมุนท์ 
| --- | --- |
   ผู้ช่วยผู้ตัดสิน:   โดมินิก ชาอัล (ทือบิงเงิน)  มาร์เซล เปลกริม (ฮัมมิงเคล์น-ลอยคุม)  ผู้ตัดสินที่สี่:   บัสเตียน ดันเกือร์ท (รอสทอค)  :  ข้อมูลในการแข่งขัน: แข่งขันเวลาปกติ 90 นาที  ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ  ตัดสินด้วยการดวลลูกจุดโทษ เพื่อหาผู้ชนะ  ตัวสำรองของแต่ละทีมมีรายชื่อ 7 คน, แต่อาจใช้เปลี่ยนได้จริงแค่ 3 คน
นัด > สถิติ

| สถิติ | บาเยิร์นมิวนิก | โบรุสซีอาดอร์ทมุนท์ |
| --- | --- | --- |
ประตูที่ทำได้: 0
| ยิงทั้งหมด | 17 | 9 |
| ยิงเข้ากรอบ | 3 | 1 |
| เปอร์เซ็นต์การครองบอล | 70% | 30% |
| เตะมุม | 7 | 4 |
| ทำฟาวล์ | 18 | 17 |
| ล้ำหน้า | 4 | 3 |
| ใบเหลือง | 4 | 3 |
ใบแดง: 0
นี่คือนัดชิงชนะเลิศของกวาร์ดิออลาในการเป็นโค้ชให้บาเยิร์น.
นี่เป็นนัดชิงชนะเลิศของฮุมเมิลส์สำหรับดอร์ทมุนท์ก่อนจะย้ายไปบาเยิร์นในช่วงฤดูร้อน
Wikinews
แคว้นซูรูงะ

| แคว้นซูรูงะ 駿河国 |
| --- | --- |
แคว้นของญี่ปุ่น
   แคว้นซูรูงะ,   โทไกโด
อยู่ภายใน: 
 • มณฑล (โด): โทไกโด
 
หน่วยย่อยทางการเมือง: 7 อำเภอ และ 59 ตำบล
ปัจจุบันเป็นส่วนหนึ่งของ: จังหวัดชิซูโอกะ
แคว้นซูรูงะ (ญี่ปุ่น: 駿河国; โรมาจิ: Suruga no kuni) เป็นแคว้นในอดีตแคว้นหนึ่งของญี่ปุ่นซึ่งปัจจุบันอยู่ในพื้นที่ตอนกลางของจังหวัดชิซูโอกะ แคว้นซูรูงะมีพรมแดนติดกับแคว้นอิซุ แคว้นคาอิ แคว้นซางามิ แคว้นชินาโนะ และแคว้นโทโตมิ และมีอ่าวซูรูงะ มหาสมุทรแปซิฟิก ที่ตั้งอยู่ทางทิศใต้เป็นพรมแดนธรรมชาติ ชื่อย่อของแคว้นนี้คือ ซุนชู (ญี่ปุ่น: 駿州; โรมาจิ: Sunshū)
เคแอลไอเอ เอ็กซ์เพรส

| เคแอลไอเอ เอ็กซ์เพรส |
| --- | --- |


ข้อมูลทั่วไป
ชื่อลำลอง: ERL Laluan KLIA Ekspres
เจ้าของ: เอ็กซ์เพรสเรลลิงก์
หมายเลขสาย: 6 (สีม่วง)
ที่ตั้ง: กัวลาลัมเปอร์ - ท่าอากาศกัวลาลัมเปอร์
ปลายทาง:  KE1  เซ็นทรัลกัวลาลัมเปอร์  KE3  เคแอลไอเอ 2
จำนวนสถานี: 3
การดำเนินงาน
รูปแบบ: รถไฟเชื่อมท่าอากาศยาน
ระบบ:  เอ็กซ์เพรสเรลลิงก์
ผู้ดำเนินงาน: เอ็กซ์เพรสเรลลิงก์
ขบวนรถ: ซีเมนส์ เดซิโร ET 425 M Articulated EMU 8 ขบวน 4 ตู้ ซีอาร์อาร์ซีฉางชุน Equator Articulated EMU 2 ขบวน 4 ตู้
ผู้โดยสารต่อวัน: 6,015 (2018)
ผู้โดยสาร: 2.2 ล้าน (2018)
ประวัติ
เปิดเมื่อ: เซ็นทรัลกัวลาลัมเปอร์ - ท่าอากาศยานนานาชาติกัวลาลัมเปอร์ 14 เมษายน 2002; 22 ปีก่อน (2002-04-14)
ส่วนต่อขยายล่าสุด: ท่าอากาศยานนานาชาติกัวลาลัมเปอร์ - เคแอลไอเอ 2 1 พฤษภาคม 2014; 10 ปีก่อน (2014-05-01)
ข้อมูลทางเทคนิค
ระยะทาง: 57 km (35.4 mi)
ลักษณะทางวิ่ง: ส่วนใหญ่ระดับดิน
รางกว้าง: 1,435 mm (4 ft 8 1⁄2 in) สแตนดาร์ดเกจ
ระบบจ่ายไฟ: 25 kV 50 Hz เหนือหัว
ระบบการนำไฟฟ้า: มีคนขับ
เคแอลไอเอ เอ็กซ์เพรส (อังกฤษ: ERL KLIA Ekspres) เป็นสายรถไฟฟ้าเชื่อมท่าอากาศยานในกัวลาลัมเปอร์ ประเทศมาเลเซีย เชื่อมต่อระหว่างสถานีรถไฟเซ็นทรัลกัวลาลัมเปอร์ กับท่าอากาศยานนานาชาติกัวลาลัมเปอร์ รถไฟฟ้าสายนี้ดำเนินการโดยบริษัท เอ็กซ์เพรสเรลลิงก์ จำกัด (อีอาร์แอล) โดยใช้ทางวิ่งร่วมกับรถไฟฟ้าธรรมดา เคแอลไอเอ แทรนสิต รถไฟฟ้าเอ็กซ์เพรส วิ่งแบบรถด่วน ไม่จอดสถานีรายทาง ในขณะที่รถไฟฟ้าแทรนสิตจะจอดทุกสถานี
สายนี้เป็นส่วนหนึ่งของระบบขนส่งมวลชนในหุบเขากลัง
รายชื่อสถานี

รถไฟฟ้าเคแอลไอเอ เอ็กซ์เพรส จอดทั้งหมด 3 สถานี ดังต่อไปนี้
| 0 | 1 | 2 | 3 | 4 |
| --- | --- | --- | --- | --- |
| รหัส | ชื่อสถานี | ภาพถ่าย | ประเภทชานชาลา | หมายเหตุ |
|  KE1  | เคแอลเซ็นทรัล |  | ปลายทาง (ด้านข้าง) | ปลายทางด้านเหนือ สถานีธรรมดา ที่  KT1  เคแอลไอเอ แทรนซิต สถานีเปลี่ยนเส้นทาง  KA01  KS01  สายเซอเริมบัน, สายพอร์ตกลัง, สายสกายพาร์ก และ  อีทีเอส  เคทีเอ็ม อีทีเอส   KJ15  สายเกอลานาจายา  ทางเดินเชื่อมต่อ  MR1  เคแอลโมโนเรล ผ่านศูนย์การค้า NU Sentral (เคแอลเซ็นทรัล โมโนเรล)  ทางเดินเชื่อมต่อ  KG15  พิพิธภัณฑ์สถานแห่งชาติ สายกาจัง |
|  KE2  | เคแอลไอเอ อาคารผู้โดยสาร 1 |  | เกาะกลาง | สถานีธรรมดา ที่  KT5  เคแอลไอเอ แทรนซิต |
|  KE3  | เคแอลไอเอ อาคารผู้โดยสาร 2 |  | ปลายทาง (เกาะกลาง) | ปลายทางด้านใต้ สถานีธรรมดา ที่  KT6  เคแอลไอเอ แทรนซิต |
ณ สถานีรถไฟเซ็นทรัลกัวลาลัมเปอร์ จะมีชานชาลาด้านข้างสองแห่ง เพื่อให้เชื่อมกับส่วนอื่น ๆ ของสถานีได้อย่างสะดวก ชานชาลารถไฟด่วน สามารถเชื่อมต่อกับสถานีขนส่งผู้โดยสารอากาศยานในเมืองได้ (KL CAT) ส่วนชานชาลารถไฟธรรมดา จะเชื่อมต่อกับโถงอาคารผู้โดยสาร
ณ สถานีเคแอลไอเอ และเคแอลไอเอ 2 ทั้งรถไฟฟ้าด่วน และรถไฟฟ้าธรรมดา ใช้ชานชาลาเกาะกลางเพียงแห่งเดียว โดยรถไฟฟ้าแต่ละประเภท จะเข้าเทียบชานชาลาในรางใดรางหนึ่งเท่านั้น
ข้อมูลการเดินทาง

รถไฟฟ้าเคแอลไอเอ เอ็กซ์เพรส เปิดให้บริการอย่างเป็นทางการในวันที่ 14 เมษายน ค.ศ. 2002 โดยเชื่อมต่อระหว่างกัวลาลัมเปอร์ กับท่าอากาศยานนานาชาติกัวลาลัมเปอร์ วิ่งในระยะทาง 57 กิโลเมตร (ไม่หยุดสถานีรายทางใด ๆ) ใช้เวลาในการเดินทาง 28 นาที ความถี่ขบวนรถทุก ๆ 15-20 นาที
รถไฟขบวนแรก เริ่มให้บริการ เวลา 5.00 น.
รถไฟขบวนสุดท้าย สิ้นสุดการให้บริการ เวลา 0.00 น.
ชั่วโมงเร่งด่วน เวลา 5.00-9.00 น. และ 16.00-22.00 น.
ชั่วโมงปกติ เวลา 9.00-16.00 น. และ 22.00-0.00 น.
เมื่อวันที่ 19 กันยายน ค.ศ. 2005 มีการแสดงความยินดีกับผู้โดยสารคนที่สิบล้าน ที่มาใช้บริการรถไฟฟ้าด่วนนี้ ผู้โดยสารคนนั้นมีชื่อว่า เอมีเลีย โรสไนดา เป็นนักธุรกิจที่กำลังเดินทางจากกัวลาลัมเปอร์ ไปยังนครนิวยอร์ก ต่อมาได้มีการแสดงความยินดีกับผู้โดยสารคนที่ยี่สิบล้าน ในวันที่ 12 ธันวาคม ค.ศ. 2007 ผู้โดยสารคนนั้นคือ นายซอกกาลินกัม ซึ่กถูกรางวัลตั๋วเครื่องบินไปนครดูไบ
บัตรโดยสาร

ผู้โดยสารที่เดินทางจากสถานีรถไฟเซ็นทรัลกัวลาลัมเปอร์ ไปยังสถานีท่าอากาศยานนานาชาติกัวลาลัมเปอร์ สามารถซื้อบัตรรถไฟฟ้าด่วนได้ที่ สถานีขนส่งผู้โดยสารอากาศยานในเมืองกัวลาลัมเปอร์ ซึ่งตั้งอยู่ภายในสถานีรถไฟเซ็นทรัลกัวลาลัมเปอร์ บัตรโดยสารจะถูกตรวจด้วยเครื่องบัตรอัตโนมัติ บัตรโดยสารเที่ยวเดียวมีราคา 35 ริงกิต
บัตรโดยสารมีหลายประเภท ได้แก่
บัตรโดยสารเที่ยวเดียว อายุการใช้งาน 3 เดือน
บัตรโดยสารไป-กลับ
เดินทางรอบแรก อายุการใช้งาน 3 เดือน
เดินทางรอบที่สอง - อายุการใช้งาน 3 เดือน หลังการเดินทางรอบแรก
สถานีขนส่งผู้โดยสารอากาศยานในเมือง กัวลาลัมเปอร์

สถานีขนส่งผู้โดยสารอากาศยานในเมือง กัวลาลัมเปอร์ ตั้งอยู่ภายในสถานีรถไฟเซ็นทรัลกัวลาลัมเปอร์ สายการบินที่สามารถเช็ค-อินที่นี่ได้ ได้แก่ เอมิเรตส์แอร์ไลน์, มาเลเซียแอร์ไลน์, คาเธ่ย์แปซิฟิค, สายการบินเอทิฮัด และ รอยัลบรูไนแอร์ไลน์
สิ่งอำนวยความสะดวก

ผู้โดยสารที่มีโน้ตบุ๊คหรือสมาร์ตโฟน สามารถใช้งานฟรีไวไฟได้ที่ทุกสถานีของเคแอลไอเอ เอ็กซ์เพรส ส่วนห้องน้ำ มีอยู่ในชานชาลาของสถานีเคแอลเซ็นทรัล
อุบัติเหตุ

ในวันที่ 24 สิงหาคม ค.ศ. 2010 เกิดเหตุรถไฟฟ้าชนกันที่สถานีรถไฟเซ็นทรัลกัวลาลัมเปอร์ เวลา 21 นาฬิกา 45 นาที มีผู้โดยสารได้รับบาดเจ็บ 3 ราย
ส่วนต่อขยาย

มีการเปิดเดินรถส่วนต่อขยาย 2.14 กิโลเมตร ไปยังสถานีเคแอลไอเอ 2 (อาคารผู้โดยสาร 2) ซึ่งก่อสร้างเสร็จในปี ค.ศ. 2013 เปิดใช้งานวันที่ 1 พฤษภาคม ค.ศ. 2014 ใช้เวลาในการเดินทางจากสถานีเคแอลไอเอ 3 นาที อัตราค่าโดยสาร 2 ริงกิต
ข้อมูลจำเพาะ

| --- | --- |
ระบบรถไฟฟ้า: รถไฟฟ้าซีเมนส์ เดซิโร อีที 425 เอ็ม
ผู้ผลิต: ซีเมนส์
จำนวนขบวน: 8 ขบวน
จำนวนคัน: มีห้องขับ 2 คัน ไม่มีห้องขับ 2 คัน
โครงสร้าง: ความยาว – 68,700 mm (2,700 in) ความกว้าง – 2,840 mm (112 in) ความสูง – 4,160 mm (164 in)
น้ำหนัก: 120 เมตริกตัน
กระแสไฟฟ้า: 25 kV 50 Hz
ความเร่ง: 1 ม./วินาที2
ความเร็วสูงสุด: 176 km/h (109 mph)
ความเร็วเฉลี่ย: 160 km/h (99 mph)
ความจุผู้โดยสารต่อคัน: 156 คน
ทางรถไฟ: ความยาว – 57 km (35 mi) ขนาดความกว้างรางรถไฟ – 1,435 mm (4 ft 8 1⁄2 in)
สมุดภาพ

รถไฟฟ้าด่วนวิ่งผ่านสถานีบันดาร์ตาสิกเซอลาตัน
รถไฟฟ้าด่วนที่ศูนย์ซ่อมบำรุงซาลักติงยี
ดูเพิ่ม

เอ็กซ์เพรสเรลลิงก์ (กัวลาลัมเปอร์)
เคแอลไอเอ แทรนสิต
ระบบขนส่งมวลชนในหุบเขากลัง
แหล่งข้อมูลอื่น

เว็บไซต์ทางการ
สถานีขนส่งผู้โดยสารอากาศยานในเมือง กัวลาลัมเปอร์
ป้ายประชาสัมพันธ์รถไฟฟ้าด่วน ที่เคแอลไอเอ 2
อูมากา

| Umaga |
| --- | --- |

ชื่อเกิด: Edward Smith Fatu
เกิด: 28 มีนาคม ค.ศ. 1973(1973-03-28) San Francisco, California, United States
เสียชีวิต: 4 ธันวาคม ค.ศ. 2009(2009-12-04) (36 ปี) Houston, Texas, United States
คู่สมรส: L.T. Fatu (สมรส 2001; 2009)
บุตร: 4
ครอบครัว: Anoaʻi
ประวัติมวยปล้ำอาชีพ
ชื่อบนสังเวียน: Armageddon 1 Eddie Fatu Ekmo Ekmo Fatu Jamal Umaga
ส่วนสูง: 5 ft 6.5 in (1.69 m)
น้ำหนัก: 196 lb (89 kg)
มาจาก: The Isle of Samoa
ฝึกหัดโดย: Afa Anoaʻi
เปิดตัว: 1995
เอ็ดเวิร์ด สมิธ ฟาตู (Edward Smith Fatu; 28 มีนาคม ค.ศ. 1973 – 4 ธันวาคม ค.ศ. 2009) นักมวยปล้ำอาชีพชาวอเมริกัน อดีตสังกัดWWEในนาม อูมากา (Umaga) เป็นหนึ่งในครอบครัวตระกูลอานัวอี ปัจจุบันได้เสียชีวิตลงแล้วด้วยวัย 36 ปี จากอาการหัวใจวายเฉียบพลัน โดยเว็บไซต์ PWinsider.com ระบุว่าก่อนหน้านี้เมื่อคืนวันพฤหัสฯที่ผ่านมา 3 ธันวาคม ค.ศ. 2009 ขณะดูทีวีอยู่บ้านกับภรรยาจู่ๆอูมากาก็นอนหลับไปจนกระทั่งหลายชั่วโมงต่อมาภรรยาสังเกตสามีนอนหลับนานผิดปกติ ขณะเดียวกันก็พบว่ามีเลือดออกที่จมูก ทำให้เธอต้องรีบนำตัวสามีส่งโรงพยาบาลฮิวสตันทันที ซึ่งอยู่ในอาการโคม่าก่อนจะเสียชีวิตในเวลาต่อมา ทีแรกการเสียชีวิตของเขาถูกคาดเดาว่าเกิดจากสมองตายแต่ล่าสุดแพทย์ได้วินิจฉัยสาเหตุการเสียชีวิตแล้วว่าเป็นอาการหัวใจเฉียบพลันจากการบริโภคยาแก้ปวดในช่วงหลายปีที่ผ่านมาสำหรับอูมากา ก่อนเสียชีวิตเพิ่งเดินทางกลับจากการปล้ำทัวร์ "Hulkamania" ที่ออสเตรเลียเมื่อวันที่ 28 พฤศจิกายน ค.ศ. 2009
แชมป์และรางวัล

All Japan Pro Wrestling
World Tag Team Championship (1 time) – with Taiyō Kea
World's Strongest Tag Determination League (2004) – with Taiyō Kea
January 2 Korakuen Hall Heavyweight Battle Royal (2004)
Frontier Martial-Arts Wrestling
FMW/WEW Hardcore Tag Team Championship (1 time) – with Matty Samu
Heartland Wrestling Association
HWA Tag Team Championship (1 time) – with Kimo
Memphis Championship Wrestling
MCW Southern Tag Team Championship (3 times) – with Kimo
Pro Wrestling Illustrated
PWI ranked him No. 22 of the top 500 singles wrestlers in the PWI 500 in 2007
World Wrestling Entertainment
WWE Intercontinental Championship (2 times)
Wrestling Observer Newsletter
Worst Tag Team (2002) with Rosey
แชมป์และรางวัล > นัดที่มีสิ่งเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Bobby Lashley (Trump's hair) | Umaga (McMahon's hair) | Detroit, Michigan | WrestleMania 23 | 000000002007-04-01-00001 เมษายน 2007 |  |
แหล่งข้อมูลอื่น

อูมากา ที่ WWE.com
Online World of Wrestling profile
Obituary
Eddie Fatu ที่อินเทอร์เน็ตมูวีเดตาเบส
แชมป์อินเตอร์คอนติเนนทัล
เดเอ็ฟเบ-โพคาล 2017 รอบชิงชนะเลิศ

การแข่งขัน เดเอ็ฟเบ-โพคาล 2017 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2016–17, ฤดูกาลที่ 74 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 27 พฤษภาคม ค.ศ. 2017 ที่สนาม โอลึมเพียชตาดิโยน ใน เบอร์ลิน.
เส้นทางสู่รอบชิงชนะเลิศ

หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
| ไอน์ทรัคท์ ฟรังค์ฟวร์ท | ไอน์ทรัคท์ ฟรังค์ฟวร์ท | รอบ | โบรุสซีอาดอร์ทมุนท์ | โบรุสซีอาดอร์ทมุนท์ |
| --- | --- | --- | --- | --- |
| คู่แข่งขัน | ผล | เดเอ็ฟเบ-โพคาล ฤดูกาล 2016–17 | คู่แข่งขัน | ผล |
| 1. เอฟเซ มักเดอบูร์ก (A) | 1–1 4–3 | รอบ 1 | ไอน์ทรัคท์ เทรียร์ (A) | 3–0 |
| เอฟเซ อิงโกลชตัดท์ (H) | 0–0 4–1 | รอบ 2 | อูนิโอน เบอร์ลิน (H) | 1–1 3–0 |
| ฮันโนเฟอร์ 96 (A) | 2–1 | รอบ 16 ทีมสุดท้าย | แฮร์ทา เบอร์ลิน (H) | 1–1 3–2 |
| อาร์มีเนีย บีเลอเฟลด์ (H) | 1–0 | รอบก่อนรองชนะเลิศ | ชปอร์ทฟรอยน์เดอ ลอทเทอ (A) | 3–0 |
| โบรุสซีอาเมินเชินกลัทบัค (A) | 1–1 7–6 | รอบรองชนะเลิศ | บาเยิร์นมิวนิก (A) | 3–2 |
นัด > รายละเอียด

27 พฤษภาคม ค.ศ. 2017
20:00 CEST
01:00 เวลาไทย
| ไอน์ทรัคท์ ฟรังค์ฟวร์ท | 1–2 | โบรุสซีอาดอร์ทมุนท์ |
| --- | --- | --- |
| เรบิช  29' | รายงาน | แดมเบเล  8' โอบาเมอย็องก์  67' (ลูกโทษ) |
ผู้ชม: 74,322 คน
ผู้ตัดสิน: เดนิซ อัยเตกิน (โอเบอร์อัสบัค)
| --- | --- |
             ไอน์ทรัคท์ ฟรังค์ฟวร์ท :              โบรุสซีอาดอร์ทมุนท์ 
| --- | --- |
 ผู้ช่วยผู้ตัดสิน:  คริสเทียน ดิเอ็ทซ์ (มิวนิก)  เอดูอาร์ด ไบทิงเงอร์ (เรเกนส์บวร์ค)  ผู้ตัดสินที่สี่:  เบนยามิน บรันด์ (อุนเทอร์ชปีสไฮม์):  ข้อมูลการแข่งขัน แข่งขันเวลาปกติ 90 นาที  ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ  ตัดสินด้วยการดวลลูกจุดโทษ เพื่อหาผู้ชนะ  ตัวสำรองของแต่ละทีมมีรายชื่อ 7 คน  แต่อาจใช้เปลี่ยนได้จริงแค่ 3 คน, คนที่สี่ในช่วงต่อเวลาพิเศษ
ดูเพิ่ม

เดเอฟเอล-ซูเปอร์คัพ ฤดูกาล 2017